**Ενότητα 7**

**Η Φιλική Εταιρεία**

**και η κήρυξη της ελληνικής επανάστασης στις παραδουνάβιες ηγεμονίες**

Οργάνωση και ο σκοπός

Η Φιλική Εταιρεία ιδρύθηκε το 1814 στην Οδησσό της Ρωσίας με σκοπό την προετοιμασία του Αγώνα των Ελλήνων για ανεξαρτησία και με πρωτεργάτες τους Νικόλαο Σκουφά, Αθανάσιο Τσακάλωφ, Εμμανουήλ Ξάνθο και Παναγιώτη Αναγνωστόπουλο.

Οι δυσκολίες

Για να πετύχουν τους στόχους τους, έπρεπε:

α) να καταβάλουν τεράστιες οργανωτικές προσπάθειες,

β) να δράσουν με μεγάλη μυστικότητα,

γ) να υπερνικήσουν τους δισταγμούς των Ελλήνων, που είχαν αρνητικές εμπειρίες από επαναστα- τικά κινήματα,

 δ) να κινητοποιήσουν ανθρώπους από όλο το κοινωνικό φάσμα.

Ευνοϊκές προϋποθέσεις :

α) τα εσωτερικά προβλήματα της Οθωμανικής αυτοκρατορίας

β) η διάδοση των ιδεών της γαλλικής επανάστασης μεταξύ των Ελλήνων

γ) η ωρίμανση ανάμεσα στους 'Ελληνες της ιδέας για απελευθέρωση.

Η Φιλική Εταιρεία υιοθέτησε το οργανωτικό πρότυπο μυστικών εταιρειών, όπως οι καρμπονάροι. Τα υποψήφια μέλη δοκιμάζονταν πριν ενταχθούν στην Εταιρεία. Οι Φιλικοί χρησιμοποιούσαν ψευδώνυμα και επικοινωνούσαν με κρυπτογραφικό αλφάβητο.

Τακτική της Φιλικής : ως το 1817-1818 η Εταιρεία απευθυνόταν κυρίως σε πλούσιους με πενιχρά αποτελέσματα. Όταν όμως ανοίχτηκε σε όλες τις τάξεις, αναπτύχθηκε.

Ανώτατη Αρχή: η ηγεσία της Φιλικής Εταιρείας παρέμενε μυστική και αφηνόταν να εννοηθεί κατευθύνονταν από ισχυρά πρόσωπα. Μετά την άρνηση του Καποδίστρια να αναλάβει την αρχηγία

Γενικός Επίτροπος της Αρχής ανακηρύχθηκε ο Αλέξανδρος Υψηλάντης.

Έναρξη της επανάστασης

Η επανάσταση αποφασίστηκε να αρχίσει από τις Παραδουνάβιες Ηγεμονίες, λόγω της απουσίας τουρκικού στρατού και της γειτνίασης τους με τη Ρωσία. Παράλληλα, προσεγγίστηκαν Βαλκάνιοι ηγέτες, όπως ο Σέρβος Καραγεώργεβιτς, που όμως συνελήφθη και εκτελέστηκε από τους Τούρκους, και ο τοπικός ηγέτης Βλαντιμηρέσκου, που συμμετείχε μόνο στην αρχή.

Στις 24 Φεβρουαρίου 1821 ο Αλέξανδρος Υψηλάντης, αφού πέρασε τον Προύθο, μπήκε στις ηγεμονίες Μολδαβία/Βλαχία και κήρυξε την επανάσταση.

Γρήγορα όμως προέκυψαν προβλήματα, αφού :

α) οι πλούσιοι Έλληνες των Ηγεμονιών δεν βοήθησαν υλικά και η στρατολόγηση δεν προχωρούσε, β) ο τσάρος αποκήρυξε την επανά­σταση και επέτρεψε την είσοδο τουρκικού στρατού στις Ηγεμονίες,

γ) ο πατριάρχης, πιεζόμε­νος, αφόρισε τους κινηματίες

δ) ο Βλαντιμηρέσκου εκτελέστηκε για προδοσία.

Ο Υψηλάντης συνέχισε τον αγώνα και έδωσε μάχη στο Δραγατσάνι, όπου διακρίθηκε ο Ιερός Λόχος, αλλά ηττήθηκε και πέρασε στην Αυστρία, όπου συνελήφθη και πέθανε το 1828. Τον τραγικό επίλογο έγραψαν οι οπλαρχηγοί Γιωργάκης Ολύμπιος, που ανατινάχτηκε με τους συμπολεμιστές του, και Ιωάννης Φαρμάκης, που συνελήφθη και αποκεφαλίστηκε.